Konggrès Basa Jawa V iku konggrès kang ngrembug warna-warna gagasan kanggo njaga lan nguri-uri lesatrining Basa Jawa sarta ngrembug babagan kang magepokan karo wigatiné budaya lan sastra Jawa kanggo yasa pekerti bangsa. Konggrès Basa Jawa kaping 5 resmi dibukak déning Gubernur Jawa Wétan Soekarwo lan dirawuhi uga déning Sri Sultan Hamengkubuwana X, Wakil Mantri Pendhidhikan Nasional Windu Nuryanti, utusan saka nagara manca kaya ta saka Suriname, Australia ing Hotèl JW Marriott Surabaya. Konggrès iki dileksanaaké wiwit tanggal 27 nganti tanggal 30 Novèmber 2011.